Трубецкая, Екатерина Ивановна.

Екатерина Ивановна Трубецкая (1800 чылдың ноябрь 21 (декабрь 3), Санкт-Петербург — 1854 чылдың октябрь 14(26), Иркутск) — декабрист С.П.Трубецкойнуң кадайы. Н.А.Некрасовтуң «Русские женщины» шүлүглелиниң маадыры.

 Допчу намдары. 
Француз эмигрант, Училищелер эргелелинниң даргазы, сѳѳлзүредир — 3-дугаар Даштыкы херектер тускай канцелярия экспедициязынның даргазы, Жан (Иван Степанович) Лавалдың болгаш Александра Григорьевна Козицкаянның уруу. 1800 чылдың декабрь 7 -те сагыл четтирткен. Угбалары, дуңмалары биле чаг иштинде бүүрек, чанчык иштинде таакпы дег эки чуртап, Европаже үргүлчү барып турганнар. Парижке 1819 чылда Екатерина Лаваль князь Сергей Петрович Трубецкой биле таныжып алган. 1820 чылдың май 16 (28)-те кадайы кылдыр барып алган. Трубецкой кадайындан он хар улуг турган болза-даа барыксанчыг күдээ турган. Ол эртем-билиглиг, ызыгуурлуг, бай-шыдалдыг, Наполеонга удур дайынны эрткен, полковник эргелиг, дешпилгези ам-даа уланчылап турган. Екатерина генеральша апаар чылдагааны турган. Аныяктар ара-ла ажы-тѳлге чединмейн турганнар, ынчангаш Екатерина сагыш аарып чораан. Ѳг-бүле туткан соонда. Беш чыл эрткенде билдингени: ашаа тура халыышкын удуртуп турган улуска катчып турган болан. Ашаан Сибирьже шѳлүпкен соонда Трубецкая соондан чоруур чѳпшээрелди алган. Ашаа Иркутскиге 1826 чылдың октябрь 8-те келген. Оларны Нерчин рудниктеринче чоруткан турган. Иркутскиге келгеш Трубецкая 5 ай манаан: губернатор Цейдлер Петербургтан уругну дедир кѳгүдүп чандырар даалга алган турган, ынчалза-даа Трубецкая дедир чоруурунче ынаваан. Чүгле шупту эргелерин казыткан болгаш ашаа-биле чагаалажыр эрге чогунга ат салган соонда, Екатеринанны ашаа-биле ужуражыырын чѳпшээрээн турган.  Благодат руднигинге 1827  чылдың февраль 10-та ашаанга ужуражыыр аргалыг болган. Трубецкой 1839 чылда Иркутск облазынның Оёк суурга чуртаар эргени алган, а 1845 чылда Трубецкойларның ѳг-бүлезинге Иркутскиге чуртаарын чѳпшээрээн.  году семье Трубецких было разрешено поселиться в Иркутске. По  Трубецкая биле Волконская Иркутскиге чыглы берген эштеринниң чурталгазын эде-хере тыртарынга улуг үлүг хуузун кииргеннер. Екатерина Ивановна 1854 чылдың октябрь 14-те рак аарыындан чок болган. Знаменское хүрээзинде ажааган. 

 Уруглары 
Тос чыл болганда Читага дун уруу — Александра тѳрүттүнген.
Ооң соонда 3 уруглуг, 3 оолдуг болганнар:
Александра Сергеевна (2.2.1830, Чита — 30.7.1860, Дрезден;  С.-Петербургта ажааган),  
Елизавета Сергеевна (16.1.1834, Петровский завод — 11.2.1918, Симферополь),  
Никита Сергеевич (10.12.1835, Петровский завод — 15.9.1840, с. Оёк; Иркутскиде ажааган)
Зинаида Сергеевна (6.5.1837, Петровский завод — 11.7.1924, Орёл),  
Владимир Сергеевич (4.9.1838, Петровский завод — 1.9.1839, Иркутск)
Иван Сергеевич (13.5.1843, с. Оёк — 17.3.1874, Москва).
Софья Сергеевна (15.7.1844, с. Оёк — 19.8.1845, Иркутск).

 Медээ алыр дѳстер. 
Никита Кирсанов «Каташа Трубецкая»
Екатерина Трубецкая в Иркутске